joelniklaus/EU_Wikipedias huggingface dataset:
Αλεξάνδρεια η επί του Ύφαση

Η Αλεξάνδρεια η επί του Ύφαση ιδρύθηκε από τον Μέγα Αλέξανδρο δύο μήνες μετά τη Μάχη του Υδάσπη, τον Ιούλιο του 326 π.Χ. ανατολικά του ποταμού Ύφαση ή Μπέας, ο οποίος είναι ο ανατολικότερος στη Πενταποταμία της Ινδίας. Η πόλη οριοθετούσε το ανατολικότερο άκρο της αυτοκρατορίας. Στην πόλη εγκαταστάθηκαν πρώην στρατιώτες του Μεγάλου Αλεξάνδρου, άγνωστης καταγωγής.  Ήταν χτισμένη κοντά στη σύγχρονη πόλη Αμριτσάρ.

Για τη ίδια την πόλη υπάρχουν λιγοστές ιστορικές αναφορές. Ωστόσο γνωρίζουμε ότι μετά το θάνατο του Μ. Αλεξάνδρου η πόλη μαζί με τις υπόλοιπες Μακεδονικές κτήσεις της Ινδίας έγινε μέρος της Αυτοκρατορίας των Σελευκιδών. Το 304 π.Χ. η πόλη καταλήφθηκε από τον Ινδό βασιλιά Ανδρόκοττο. Το 180 π.Χ. τη πόλη καταλαμβάνει ο Δημήτριος Α΄ της Βακτρίας και γίνεται μέρος του Ελληνοϊνδικού βασιλείου.

Παραπομπές 

Ελληνιστικές πόλεις
Ελληνιστική περίοδος
Εκστρατεία του Μεγάλου Αλεξάνδρου
Αρχαίες ελληνικές πόλεις
Ντον Κορνέλιους

Ο Ντόναλντ Κορτέζ Κορνήλιος (1936 - 2012) ήταν Αμερικανός τηλεοπτικός παραγωγός και παρουσιαστής.

Σημαντικότερη επιτυχία του ήταν η εκπομπή Soul Train, δημοφιλέστατη και ακροαματικότατη, που την παρήγαγε από το 1971 έως το 1993. Τιμήθηκε με πλάκα στο Hollywood Walk of Fame. Αυτοκτόνησε τον Φεβρουάριο του 2012.

Παραπομπές

Εξωτερικοί σύνδεσμοι 
 
 Βιογραφικό
 
IMDbIdnm0004843IMDbIdnm0004843

Αμερικανοί τηλεπαρουσιαστές
Βραβευμένοι με Γκράμι
Αμερικανοί
Ιωάννης Κοντούλης

Ο Ιωάννης Κοντούλης (1912 – Θεσσαλονίκη, 16 Ιανουαρίου 1987), του Νικολάου, ήταν Έλληνας γιατρός και πολιτικός. Υπηρέτησε ως βουλευτής.

Βιογραφία 
Γεννήθηκε το 1912 στην Κορυτσά. Σπούδασε ιατρική και διετέλεσε πρόεδρος του Ιατρικού Συλλόγου Θεσσαλονίκης. Με τη σύζυγό του, Μαρία, απέκτησαν έναν γιο και μία κόρη.

Εξελέγη για πρώτη φορά βουλευτής στο Π.Δ. Θεσσαλονίκης το 1963. Επανεξελέγη βουλευτής στις εκλογές του 1964, όμως με απόφαση του Εκλογοδικείου, τον Ιούλιο του 1964 έχασε την έδρα του και στη θέση του ορκίστηκε βουλευτής ο Αλέξανδρος Καραθόδωρος με το Κόμμα των Προοδευτικών στην Α΄ Θεσσαλονίκης..

Το 1974 εξελέγη ξανά με τη Νέα Δημοκρατία λαμβάνοντας 13.984 ψήφους. 

Πέθανε σε ηλικία 74 ετών στη Θεσσαλονίκη το 1987 και κηδεύτηκε στις 18 Ιανουαρίου από τον ιερό ναό του Αγίου Ελευθερίου Ντεπό.

Παραπομπές

Βουλευτές Α' Θεσσαλονίκης
Βουλευτές εκλεγμένοι με την ΕΡΕ
Βουλευτές εκλεγμένοι με τη Νέα Δημοκρατία
Seinfeld

To Seinfeld είναι Αμερικανική - σειρά Κωμωδία καταστάσεων, που προβλήθηκε στο NBC, αποτελούμενη από εννέα σεζόν, οι οποίες προβλήθηκαν στο διάστημα μεταξύ 1989-1998. Η σειρά δημιουργήθηκε από τους Λάρρυ Ντέιβιντ και Τζέρρυ Σάινφελντ, με τον τελευταίο να πρωταγωνιστεί ως Jerry Seinfeld, ήτοι έναν φανταστικό χαρακτήρα του εαυτού του. Η σειρά εκτυλίσσεται κυρίως σε ένα διαμέρισμα στο Μανχάταν της Νέας Υόρκης. Στη σειρά εκτός του Τζέρρυ Σάινφελντ, συμμετέχουν ο καλύτερος του φίλος George Costanza (Τζέισον Αλεξάντερ), η πρώην σύντροφός του Elaine Benes (Τζούλια Λουί-Ντράιφους) και ο γείτονάς Cosmo Kramer (Μάικλ Ρίτσαρντς). Σε πολλές περιπτώσεις, αναφέρονται στο εν λόγω σόου, ως «ένα σόου που δε γίνεται τίποτα», καθώς πολλά επεισόδιά του, αφορούν λεπτομέρειες της καθημερινής ζωής. 

Ωστόσο, το Seinfeld, θεωρείται ευρέως ως ένα από τα πιο επιδραστικά sitcom που γυρίστηκαν ποτέ. Ενώ έχει βρεθεί σε πολυάριθμες λίστες μεταξύ των καλύτερων τηλεοπτικών σειρών, που γυρίστηκαν ποτέ, όπως σε λίστες του Entertainment Weekly, του Rolling Stone και του TV Guide. Μερικά από τα πιο γνωστά επεισόδια της σειράς ήταν τα The Chinese Restaurant, The Parking Garage και The Contest. Το 2013, η ένωση Writers Guild of America, το κατέταξε δεύτερο στη λίστα της με τις σειρές με το καλύτερο σενάριο (πρώτο τοποθετήθηκε το The Sopranos). Το E!, το ονόμασε ως τον «πρώτο λόγο που τα 90s ήταν τόσο σπουδαία». Επίσης, φράσεις και ατάκες της σειράς, χρησιμοποιούνται στην ποπ κολτούρα.

Χαρακτήρες

Βασικοί 

 Τζέρρυ Σάινφελντ (Τζέρρυ Σάινφελντ)
 Τζορτζ Κοστάνζα (Τζέισον Αλεξάντερ)
 Ιλέιν Μπένες (Τζούλια Λουί-Ντράιφους)
 Κόσμο Κρέιμερ (Μάικλ Ρίτσαρντς)

Επανεμφανιζόμενοι 

 Νόρμαν Νιούμαν (Ουέιν Νάιτ)
 Φρανκ Κοστάνζα (Τζέρρυ Στίλλερ)
 Εστέλ Κοστάνζα (Εστέλ Χάρρις)
 Σούζαν Ρος (Χάιντι Σουέντμπεργκ)
 Μόρτυ Σάινφελντ (Μπάρνυ Μάρτιν)
 Χέλεν Σάινφελντ (Λιζ Σέρινταν)
 Τζ. Πήτερμαν (Τζον Ο'Χέρλυ)
 Τζορτζ Στάινμπρεννερ (Λάρρυ Ντέιβιντ, φωνή)
 Θείος Λίο (Λεν Λέσσερ)
 Ντέιβιντ Πάντυ (Πάτρικ Ουόρμπερτον)
 Τζάκι Τσάιλς (Φιλ Μόρρις)
 Τιμ Ουάτλυ (Μπράιαν Κράνστον)

Παραπομπές

Εξωτερικοί σύνδεσμοι 

 
 
 
 
 Seinfeld Emmys
 Seinfeld Minute Podcast

Αμερικανικές τηλεοπτικές σειρές
Κωμικές τηλεοπτικές σειρές
Πολιτισμός της Νέας Υόρκης
Τηλεοπτικές σειρές του NBC
Sitcoms
Βραβεία Έμμυ Ζώνης Υψηλής Τηλεθέασης (νικητές-σειρές)
Πάουλο Ντιμπάλα

O Πάουλο Ντιμπάλα (Paulo Dybala, 15 Νοεμβρίου 1993) είναι Αργεντινός ποδοσφαιριστής που αγωνίζεται στην Εθνική Αργεντινής και στην Ρόμα στη θέση του επιθετικού. Η καταγωγή του είναι πολωνική και ιταλική.

Καριέρα

Σε συλλόγους
Η επαγγελματική του καριέρα ξεκίνησε το 2011 από την Ινστιτούτο Κόρδοβα και την επόμενη χρονιά πήρε μεταγραφή για την Παλέρμο. 

Το 2015 υπέγραψε στη Γιουβέντους, με την οποία κατέκτησε τρία πρωταθλήματα Ιταλίας, τρία Κύπελλα, ένα Σούπερ Καπ και έφτασε στο τελικό του Τσάμπιονς Λιγκ. Επίσης, επελέγη στην καλύτερη ενδεκάδα της Σέριε Α για τις σεζόν 2015-2016 και 2016-2017 και ήταν πρώτος σκόρερ στο Κύπελλο Ιταλίας για τη σεζόν 2016-2017. Τον Απρίλιο του 2017 ανανέωσε με τη Γιουβέντους ως το 2022.Στις 15 Μαΐου του ίδιου έτους, ο Ντιμπάλα ανακοίνωσε ότι θα αποχωρήσει από τη Γιουβέντους στο τέλος της σεζόν. Ο Ντιμπάλα έπαιξε τον τελευταίο του εντός έδρας αγώνα για τη Γιουβέντους στις 16 Μαΐου 2022 εναντίον της Λάτσιο, αντικαθιστώντας τον Μάρτιν Παλούμπο στο 78ο λεπτό, για τον οποίο έλαβε αποθέωση από τους οπαδούς της Γιουβέντους. Αφού έμεινε ελεύθερος από την Γιουβέντους, τον Ιούλιο του 2022 υπέγραψε συμβόλαιο τριών ετών με την Ρόμα.

Στην εθνική ομάδα
Ο Ντιμπάλα έχει την επιλογή να παίξει στις εθνικες ομάδες της Πολωνίας και της Ιταλίας, ωστόσο έχει επιλέξει να αγωνίζεται στην Εθνική Αργεντινής. Έκανε το ντεμπούτο του το 2015 στον αγώνα με την Παραγουάη για τα προκριματικά του Μουντιάλ του 2018. Κλήθηκε στην αποστολή της ομάδας στο Μουντιάλ του 2018.

Παραπομπές

Αργεντινοί ποδοσφαιριστές
Ποδοσφαιριστές Εθνικής Αργεντινής
Ποδοσφαιριστές Γιουβέντους
Ποδοσφαιριστές Σέριε Α
Ποδοσφαιριστές Ινστιτούτο Ατλέτικο Σεντράλ Κόρδοβα
Ποδοσφαιριστές ΟΣΣ Παλέρμο
Ποδοσφαιριστές Σέριε Β
Επιθετικοί ποδοσφαιριστές
Ποδοσφαιριστές Παγκοσμίου Κυπέλλου 2018
Ποδοσφαιριστές Κόπα Αμέρικα 2019
Ποδοσφαιριστές Πριμέρα Β Νασιονάλ
Τρούσας Αχαΐας

Ο Τρούσας είναι μικρός οικισμός και ανήκει στην Τοπική Κοινότητα Σταροχωρίου του Δήμου Ερυμάνθου στο Νομό Αχαΐας.

Είναι χτισμένος στις βορειοδυτικές υπώρειες του Ερυμάνθου, σε υψόμετρο 390 μέτρων περίπου. Γειτνιάζει με τα χωριά και τους συνοικισμούς, Άνω και Κάτω Σταροχώρι, Κακαβουλαίικα, Κάκιζα, Κριθαράκια και Τρουσάκι, ενώ απέχει οδικώς από την Πάτρα 28 χιλιόμετρα.

Ονομασία
Η επικρατέστερη εκδοχή για την ονομασία του χωριού είναι ότι πρόκειται για ανθρωπωνυμικό και προέρχεται από την αλβανόφωνη οικογένεια που πρωτοκατοίκησε στην περιοχή, λέξη που σημαίνει "κορυφή" Άλλη εκδοχή εξετάζει το ενδεχόμενο να έχει αρμάνικη (βλάχικη) καταγωγή και να σημαίνει "αυλή".

Ιστορικά στοιχεία
Στο οθωμανικό τιμάριο του 1461-1463 αναφέρεται ως "Trussa" με πληθυσμό 16 κάτοικους (11 έγγραμοι, 3 άγαμοι, 2 χήρες, όλοι αλβανικής καταγωγής), ενώ δεν απογράφεται το 1700 στην ενετική "Απογραφή Grimani". Στα 1713 αναφέρεται να αποτελεί ενορία από κοινού με τα χωριά Ζώγα και Λάλουσι.

Διοικητική εξέλιξη
Στις 20 Απριλίου του 1835 προσαρτάται στον τότε Δήμο Φαρών. Με το ΦΕΚ 256Α της 28ης Αυγούστου του 1912, και την κατάργηση των δήμων, αποσπάται από τον Δήμο Φαρών και προσαρτάται στην τότε Κοινότητα Λαλουσίου. Με το ΦΕΚ 244Α της 4ης Δεκεμβρίου του 1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Φαρρών μέχρι το 2010 όπου εντάχθηκε στο Δήμο Ερυμάνθου (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

Λοιπά στοιχεία
Η εκκλησία του χωριού είναι αφιερωμένη στην Αγία Βαρβάρα και πανηγυρίζει κάθε χρόνο στις 4 Δεκεμβρίου.

Παραπομπές και υποσημειώσεις

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
 Πίναξ χωρογραφικός της Eλλάδος περιέχων τα ονόματα, τας αποστάσεις και τον πληθυσμόν των δήμων, πόλεων, κωμοπόλεων και χωρίων. Ερανισθείς εκ διαφόρων επισήμων εγγράφων της Β. Κυβερνήσεως, και εκδοθείς υπό Ι. Δ. Σταματάκη., Εκ του Τυπογραφείου Γ. Βλασσαρίδου, Εν Αθήναις 1846. Ανακτήθηκε: 13/11/2017. (αρχείο pdf)

Βιβλιογραφία
 Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010.
 Κώστας Ν. Τριανταφύλλου, Ιστορικόν Λεξικόν των Πατρών, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Τρούσα.

Εξωτερικοί σύνδεσμοι 
 Ε.Ε.Τ.Α.Α. - Διοικητικές μεταβολές Τρούσα Αχαΐας. eetaa.gr. Ανακτήθηκε: 13/11/2017.
 Ε.Ε.Τ.Α.Α. - Διοικητικές μεταβολές Κοινότητας Σταροχωρίου Αχαΐας. eetaa.gr. Ανακτήθηκε: 12/11/2017.

Χωριά του νομού Αχαΐας
Δήμος Φαρρών
Δήμος Ερυμάνθου
Μουρίνες Αχαΐας

Οι Μουρίνες είναι μικρή οικιστική περιοχή και τοποθεσία της Αχαΐας υπαγόμενη διοικητικά στην Τοπική κοινότητα Ελληνικού του Δήμου Ερυμάνθου. Απέχουν οδικώς περί τα 28 χλμ. από την Πάτρα, 8 χλμ. από την Χαλανδρίτσα, καθώς και 3 χλμ. από το Ελληνικό.

Τοποθεσία
Βρίσκονται σε ημιορεινή τοποθεσία στις βόρειες υπώρειες του Ερυμάνθου και σε υψόμετρο 330 μέτρων περίπου. Η γύρω περιοχή έχει πολλές καλλιεργήσιμες εκτάσεις, κυρίως ελαιώνες και αμπελώνες.

Λοιπά στοιχεία
Οι Μουρίνες κατοικούνται από λίγες οικογένειες και η κύρια απασχόληση των κατοίκων είναι η γεωργία και η κτηνοτροφία.

Βιβλιογραφία
 Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010.

Χωριά του νομού Αχαΐας
Δήμος Φαρρών
Δήμος Ερυμάνθου
Ελληνικό Αχαΐας
Αύγουστος του Σλέσβιχ-Χόλσταϊν-Σόντερμπουργκ-Μπεκ

Ο Αύγουστος, γερμ. August (13 Φεβρουαρίου 1652 - 26 Σεπτεμβρίου 1689) από τον Οίκο του Μπεκ/Γκλύξμπουργκ ήταν δούκας του Σλέσβιχ-Χόλσταϊν-Σόντερμπουργκ-Μπεκ (1675-1689).

Βιογραφία
Ήταν ο πρωτότοκος γιος του Αυγούστου Φιλίππου, δούκα του Σλέσβιχ-Χόλσταϊν-Σόντερμπουργκ-Μπεκ και της Μαρίας Σίβυλλας, κόρης του Γουλιέλμου Λουδοβίκου, κόμη του Νάσσαου-Σααρμπρύκεν. O πατέρας του ήταν ο ιδρυτής του κλάδου του Μπεκ· όταν ο 5ος απόγονός του απέκτησε το Γκλύξμπουργκ, ο κλάδος έγινε γνωστός με το όνομα αυτό. 

Διαδέχθηκε τον πατέρα του το 1675. Το μέγαρο Μπεκ ήταν η έδρα της ομώνυμης κυριότητας στο Ούλενμπουργκ, που στην εποχή μας είναι ο μικρότερος δήμος του Λένε (Löhne). Η πόλη Λένε βρίσκεται στη Βόρεια Ρηνανία-Βεστφαλία. Την εποχή εκείνη το Ούλενμπουργκ υπαγόταν στην επισκοπή του Μύντεν, περιοχή που απέκτησε το 1648 ο μαργράβος του Βρανδεμβούργου. Αυτός επέκτεινε τον στρατό του και ζητούσε στρατιώτες και αξιωματικούς. Επειδή η πρώτη απαίτηση για να γίνει κάποιος αξιωματικός ήταν να έχει γεννηθεί ευγενής, ήταν φυσικό για τον Αύγουστο να ακολουθήσει στρατιωτική σταδιοδρομία: έγινε υποστράτηγος του στρατού του Βρανδεμβούργου.

Το 1689 ασθένησε από δυσεντερία και απεβίωσε στη Βόννη σε ηλικία 37 ετών. Τον διαδέχθηκε ο μόνος γιος του Φρειδερίκος Γουλιέλμος Α΄.

Οικογένεια
Νυμφεύτηκε το 1676 τη Χέντβιχ Λουίζα, κόρη του Φιλίππου Α΄, κόμη του Σάουμμπουργκ-Λίππε και είχε τέκνα:
 Δωροθέα Ερριέττα 1678 - μετά το 1755
 Φρειδερίκος Γουλιέλμος 1682-1719, δούκας του Σλέσβιχ-Χόλσταϊν-Σόντερμπουργκ-Μπεκ

Πηγές
 Carsten Porskrog Rasmussen et al. (eds.): Die Fürsten des Landes. Herzöge und Grafen von Schleswig, Holstein und Lauenburg, commissioned by the Gesellschaft für Schleswig-Holsteinische Geschichte, Wachholtz, Neumünster, 2008, ISBN 978-3-529-02606-5

Παραπομπές

Οίκος του Γκλύξμπουργκ
Φρειδερίκος Γουλιέλμος Α΄ του Σλέσβιχ-Χόλσταϊν-Σόντερμπουργκ-Μπεκ

Ο Φρειδερίκος Γουλιέλμος Α΄, γερμ. Friedrich Wilhelm I (2 Μαΐου 1682 - 16 Ιουνίου 1719) από τον Οίκο του Μπεκ/Γκλύξμπουργκ ήταν δούκας του Σλέσβιχ-Χόλσταϊν-Σόντερμπουργκ-Μπεκ (1689-1719).

Βιογραφία
Ήταν ο μόνος γιος του Αυγούστου, δούκα του Σλέσβιχ-Χόλσταϊν-Σόντερμπουργκ-Μπεκ και της Φιλίππας Λουίζας, κόρης του Φιλίππου Α΄, κόμη του Σάουμμπουργκ-Λίππε.

Διαδέχθηκε τον πατέρα του το 1689. Μεταστράφηκε στον Καθολικισμό και ακολούθησε τον στρατό της Αυστρίας. Το 1719 τραυματίστηκε θανάσιμα στη μάχη της Φρανκαβίλα στη Σικελία.

Δεν είχε άρρενα τέκνα και τον διαδέχθηκε ο θείος του Φρειδερίκος Γουλιέλμος, δούκας του Σλέσβιχ-Χόλσταϊν-Σόντερμπουργκ-Μπεκ.

Οικογένεια
Νυμφεύτηκε το 1708 τη Μαρία Αντωνία, κόρη του Φραγκίσκου Αντωνίου Μαξιμιλιανού Εμμανουήλ Ισνάρντι ντι Καστέλο, μαρκησίου του Καράλιο και είχε τέκνο:
 Μαρία Άννα Λεοπολδίνη 1717-1789, παντρεύτηκε τον δον Μανοέλ ντε Σόουζα.

Πηγές
Miroslav Marek: Genealogy, descendants of August Philipp herzog of S.H.S.Beck

Παραπομπές

Οίκος του Γκλύξμπουργκ
Φρειδερίκος Γουλιέλμος Γ΄ του Σλέσβιχ-Χόλσταϊν-Σόντερμπουργκ-Μπεκ

Ο Φρειδερίκος Γουλιέλμος Γ΄, γερμ. Friedrich Wilhelm III. (4 Νοεμβρίου 1723 - 6 Μαΐου 1757) από τον Οίκο του Μπεκ/Γκλύξμπουργκ ήταν δούκας του Σλέσβιχ-Χόλσταϊν-Σόντερμπουργκ-Μπεκ (1749-57).

Βιογραφία
Ήταν ο μόνος γιος του Φρειδερίκου Γουλιέλμου Β΄, δούκα του Σλέσβιχ-Χόλσταϊν-Σόντερμπουργκ-Μπεκ και της Ούρσουλας Άννας, κόρης του Χριστόφορου, βουργράβου του Ντόνα-Σλόμπιτεν.

Το 1749 διαδέχθηκε τον πατέρα του. Υπηρέτησε ως συνταγματάρχης του Πρωσικού στρατού και ως διοικητής του 46ου Συντάγματος Φυζιλίερ (Παλαιάς Βυρτεμβέργης). Έλαβε τη διάκριση του Τάγματος του Ερυθρού Αετού. Κατά τον Επταετή Πόλεμο (1756-63) έπεσε στη μάχη της Πράγας το 1757.

Ήταν άγαμος και τον διαδέχθηκε ο θείος του Κάρολος Λουδοβίκος.

Παραπομπές
 Gottlob Friedrich Krebel, M. Gottlieb Schumanns genealogisches Hand-Buch, S.272

Οίκος του Γκλύξμπουργκ
Κάρολος Λουδοβίκος του Σλέσβιχ-Χόλσταϊν-Σόντερμπουργκ-Μπεκ

Ο Κάρολος-Λουδοβίκος, γερμ. Karl-Ludwig (18 Σεπτεμβρίου 1690 - 22 Σεπτεμβρίου 1774) από τον Οίκο του Γκλύκσμπουρκ ήταν δούκας του Σ.Χ.Σ.Μπεκ. Έγινε αντιστράτηγος του Πρωσικού στρατού και κυβερνήτης του Ταλίνν της Εσθονίας.

Βιογραφία
Ήταν ο δευτερότοκος γιος του Φρειδερίκου-Λουδοβίκου δούκα του Σ.Χ.Σ.Μπεκ και της Λουίζας-Καρλόττας, κόρης του Ερνέστου-Γκύντερ δούκα του Σ.Χ.Σ.Αουγκούστενμπουρκ.

Το 1723 μεταστράφηκε στον Καθολικισμό, όπως και ο ανιψιός του Φρειδερίκος-Γουλιέλμος Α΄ δούκας του Σ.Χ.Σ.Μπεκ. Το 1757 απεβίωσε ο άλλος ανιψιός του Φρειδερίκο-Γουλιέλμο Γ΄, ο οποίος ήταν συνταγματάρχης του Πρωσικού στρατού και απεβίωσε στη μάχη της Πράγας, κατά τον Επταετή Πόλεμο, άγαμος. Ο Κάρολος-Λουδοβίκος τον διαδέχθηκε στον τίτλο του δούκα του Σ.Χ.Σ.Μπεκ. Το 1762 διορίστηκε στρατάρχης από τον Πέτρο Γ΄ Σ.Χ.Γκόττορπ αυτοκράτορα της Ρωσίας, αλλά δεν δέχθηκε λόγω προχωρημένης ηλικίας.

Απεβίωσε το 1774 στο Κένιγκσμπερκ της Ανατολικής Πρωσίας. Ο μόνος γιος του είχε αποβιώσει δύο έτη πριν, άγαμος, έτσι τον διαδέχθηκε ο νεότερος αδελφός τού Καρόλου-Λουδοβίκου, ο Πέτρος-Αύγουστος.

Οικογένεια
Παντρεύτηκε το 1730 την Άννα Καρολίνα Οζέλσκα, νόθη κόρη του Αυγούστου Β΄ των Βέττιν βασιλιά της Πολωνίας (και, ως Φρειδερίκου-Αυγούστου Α΄, εκλέκτορα της Σαξονίας) και είχε τέκνο:
 Κάρολος-Φρειδερίκος 1732-1772, άγαμος.

Εξωτερικοί σύνδεσμοι
 Short biography

Παραπομπές 

Οίκος του Γκλύξμπουργκ
Κρίστιαν φαν Λένεπ

Ο "Σταυλάρχης" Κρίστιαν φαν Λένεπ ("Jonkheer" Christiaan van Lennep) (3 Ιανουαρίου 1887 - 5 Δεκεμβρίου 1955) ήταν Ολλανδός αθλητής της αντισφαίρισης. Αδέλφια του ήταν, όλοι αντισφαιριστές πρωταθλητές Ολλανδίας, ο Ρούλοφ φαν Λένεπ, η Κριστίνε φαν Λένεπ, ο Βίλεμ φαν Λένεπ και η Μάντζι φαν Λένεπ.

Ήταν πρωταθλητής Ολλανδίας στο απλό το 1905, το 1907, το 1919, το 1921, το 1925 και το 1926 και επτά φορές στα διπλά.

Ο Λένεπ συμμετείχε στο απλό και το διπλό ανδρών στους Ολυμπιακούς αγώνες του 1908 και στους Ολυμπιακούς αγώνες του 1924. Το καλύτερο του αποτέλεσμα ήταν να φτάσει στον τρίτο γύρο του απλού το 1924 στο Παρίσι. 

Έφτασε στον τελικό του απλού στο βρετανικό πρωτάθλημα σε σκληρό γήπεδο που διεξήχθη τον Απρίλιο του 1924, όπου έχασε από τον Ράντολφ Λισέτ (Randolph Lycett) σε τέσσερα σετ. Στο διπλό έφτασε στον ημιτελικό του Γουίμπλεντον το 1926 με συμπαίκτη τον Μπέλα φον Κέρλιγκ. 

Έπαιξε σε 12 διοργανώσεις για την ολλανδική ομάδα στο κύπελλο Ντέιβις μεταξύ 1920 και 1928 και έχει ρεκόρ 14 νίκες και 12 ήττες.

Παραπομπές 

Ολλανδοί αθλητές της αντισφαίρισης
Ολλανδοί ευγενείς
Κάρολος του Σλέσβιχ-Χόλσταϊν-Σόντερμπουργκ-Γκλύξμπουργκ

Ο Κάρολος, γερμ. Karl (30 Σεπτεμβρίου 1813 - 24 Οκτωβρίου 1878) από τον Οίκο του Γκλύξμπουργκ ήταν δούκας του Σλέσβιχ-Χόλσταϊν-Σόντερμπουργκ-Γκλύξμπουργκ.

Βιογραφία
Ήταν ο πρωτότοκος γιος του Φρειδερίκου Γουλιέλμου, δούκα του Σλέσβιχ-Χόλσταϊν-Σόντερμπουργκ-Γκλύξμπουργκ και της Λουίζας Καρολίνας, κόρης του Καρόλου, πρίγκιπα της Έσσης-Κάσσελ. 

Γεννήθηκε στο Γκόττορπ του Σλέσβιχ και το 1831 διαδέχθηκε τον πατέρα του. Το 1863 ο τριτότοκος αδελφός του Χριστιανός Θ΄ έγινε βασιλιάς της Δανίας. 

Απεβίωσε το 1878 στο Λουίζενλουντ του Σλέσβιχ-Χόλσταϊν της Πρωσίας σε ηλικία 65 ετών, άτεκνος και τον διαδέχθηκε ο δευτερότοκος αδελφός του Φρειδερίκος.

Οικογένεια
Νυμφεύτηκε το 1838 τη Βιλελμίνη Μαρία του Όλντενμπουργκ, κόρη του Φρειδερίκου ΣΤ΄ της Δανίας. Η Βιλελμίνη Μαρία ήταν η πρώην σύζυγος του Φρειδερίκου Ζ΄ της Δανίας. Δεν απέκτησαν απογόνους· μάλλον η σύζυγός του δεν μπορούσε να τεκνοποιήσει.

Αναφορές σε Πηγές

Οίκος του Γκλύξμπουργκ
Φρειδερίκος του Σλέσβιχ-Χόλσταϊν-Σόντερμπουργκ-Γκλύξμπουργκ

Ο Φρειδερίκος, γερμ. Friedrich (23 Οκτωβρίου 1814 - 27 Νοεμβρίου 1885) από τον Οίκο του Γκλύξμπουργκ ήταν δούκας του Σλέσβιχ-Χόλσταϊν-Σόντερμπουργκ-Γκλύξμπουργκ (1878-1885).

Βιογραφία
Ήταν ο δευτερότοκος γιος του Φρειδερίκου Γουλιέλμου, δούκα του Σλέσβιχ-Χόλσταϊν-Σόντερμπουργκ-Γκλύξμπουργκ και της Λουίζας Καρολίνας, κόρης του Καρόλου, πρίγκιπα της Έσσης-Κάσσελ.

Γεννήθηκε στο Σλέσβιχ. Το 1878 διαδέχθηκε τον μεγαλύτερο, άτεκνο αδελφό του Κάρολο, δούκα του Σλέσβιχ-Χόλσταϊν-Σόντερμπουργκ-Γκλύξμπουργκ. Ο νεότερος αδελφός του Χριστιανός Θ΄ έγινε το 1863 βασιλιάς της Δανίας.

Απεβίωσε το 1885 στο Λουίζελουντ του Σλέσβιχ-Χόλσταϊν σε ηλικία 71 ετών και τον διαδέχθηκε ο πρωτότοκος γιος του Φρειδερίκος Φερδινάνδος.

Οικογένεια
Νυμφεύτηκε το 1841 την Αδελαΐδα, κόρη του Γεωργίου Γουλιέλμου, πρίγκιπα του Σάουμμπουργκ-Λίππε και είχε τέκνα:
 Αυγούστα 1844-1932, παντρεύτηκε τον Γουλιέλμο, πρίγκιπα της Έσσης-Φίλιπσταλ-Μπάρχφελντ.
 Φρειδερίκος Φερδινάνδος 1855-1934, δούκας του Σλέσβιχ-Χόλσταϊν-Σόντερμπουργκ-Γκλύξμπουργκ και μετά του Σλέσβιχ-Χόλσταϊν.
 Λουίζα 1858-1936, παντρεύτηκε τον Γεώργιο Βίκτωρα, πρίγκιπα του Βάλντεκ & Πύρμοντ.
 Μαρία 1859-1941.
 Αλβέρτος 1863-1948, πρίγκιπας του Σλέσβιχ-Χόλσταϊν-Σόντερμπουργκ-Γκλύξμπουργκ.

Βιβλιογραφία
 Wilhelm Horst: Die Entstehung und Entwicklung der Freimaurerlogen in Schleswig-Holstein., Ludwig 2004, p. 138.
 John C. G. Röhl: Wilhelm II. Der Aufbau der Persönlichen Monarchie 1888-1900., C.H.Beck 2012, ISBN 978-3-406-48229-8.

Οίκος του Γκλύξμπουργκ
Αλβέρτος του Σλέσβιχ-Χόλσταϊν-Σόνντερμπουρκ-Γκλύκσμπουρκ

Ο Αλβέρτος, γερμ. Albrecht (15 Μαρτίου 1863 - 23 Απριλίου 1948) από τον Οίκο του Γκλύκσμπουρκ ήταν πρίγκιπας του Σ.Χ.Σ.Γκλύκσμπουρκ.

Βιογραφία
Ήταν ο δευτερότοκος γιος τού Φρειδερίκου δούκα του Σ.Χ.Σ.Γκλύκσμπουρκ και της Αδελαΐδας, κόρης του Γεωργίου-Γουλιέλμου πρίγκιπα του Σάουμπουρκ-Λίππε.

Γεννήθηκε στο Κίελ του Χόλσταϊν. Μεγαλύτερος αδελφός του ήταν ο Φρειδερίκος-Φερδινάνδος δούκας του Σ.Χ.Σ.Μπεκ που, όταν εξέλειπε ο πρεσβύτερος κλάδος του Σ.Χ.Σόνντερμπουρκ, κληρονόμησε τον τίτλο του δούκα του Σλέσβιχ-Χόλσταϊν. Ο Αλβέρτος ήταν ανιψιός του Χριστιανού Θ΄ και εξάδελφος του Φρειδερίκου Η΄ βασιλέων της Δανίας. 

Απεβίωσε το 1948 στο Γκλύκσμπουρκ του Σλέσβιχ-Φλένσμπουρκ σε ηλικία 85 ετών.

Οικογένεια
Νυμφεύτηκε το 1906 την Όρτρυτ, κόρη του Καρόλου κόμη του Ύζενμπουρκ & Μπύντινγκεν και είχε τέκνα:
 Μαρία-Λουίζα 1908-1969, παντρεύτηκε πρώτα τον Ρούντολφ-Καρλ βαρόνο φον Στένγκαλ και μετά τον Φρειδερίκο-Χριστιανό πρίγκιπα του Σάουμπουρκ-Λίππε.
 Φρειδερίκος-Γουλιέλμος 1909-1940, πρίγκιπας του Σ.Χ.Σ.Γκλύκσμπουρκ.
 Ιωάννης-Γεώργιος 1911-1941, πρίγκιπας του Σ.Χ.Σ.Γκλύκσμπουρκ.
 Φρειδερίκος-Φερδινάνδος 1913-1989, πρίγκιπας του Σ.Χ.Σ.Γκλύκσμπουρκ.

Το 1920 ο άτεκνος Ερνέστος-Γκύντερ δούκας του Σλέσβιχ-Χόλσταϊν, προτελευταίος απόγονος του πρεσβύτερου κλάδου του Σ.Χ.Σόνντερμπουρκ, υιοθέτησε τη Μαρία-Λουίζα και τον Ιωάννη-Γεώργιο.

Το 1918 η Όρτρουντ απεβίωσε και δύο έτη μετά ο Αλβέρτος έκανε δεύτερο γάμο με την Χέρτα, κόρη του Μπρούνο πρίγκιπα του Ύζενμπουρκ & Μπύντιγκεν και είχε τέκνο:
 Όρτρουντ 1925-1980, παντρεύτηκε τον Ερνέστο-Αύγουστο Ε΄ πρίγκιπα του Αννοβέρου.

Αναφορές σε Πηγές

Οίκος του Γκλύξμπουργκ
Φρειδερίκος Φερδινάνδος του Σλέσβιχ-Χόλσταϊν-Σόντερμπουργκ-Γκλύξμπουργκ

Ο Φρειδερίκος Φερδινάνδος, γερμ. Friedrich Ferdinand (12 Οκτωβρίου 1855 - 21 Ιανουαρίου 1934) από τον Οίκο του Γκλύξμπουργκ ήταν αρχικά δούκας του Σλέσβιχ-Χόλσταϊν-Σόντερμπουργκ-Γκλύξμπουργκ (1885-1931) και μετά δούκας του Σλέσβιχ-Χόλσταϊν (1931-34).

Βιογραφία
Ήταν ο πρωτότοκος γιος του Φρειδερίκου, δούκα του Σλέσβιχ-Χόλσταϊν-Σόντερμπουργκ-Γκλύξμπουργκ και της Αδελαΐδας, κόρης του Γεωργίου Γουλιέλμου, πρίγκιπα του Σάουμμπουργκ-Λίππε.

Γενήθηκε στο Κίελο του Χόλσταϊν και ήταν ανιψιός του Χριστιανού Θ΄ της Δανίας. Το 1885 διαδέχθηκε τον πατέρα του ως δούκας του Σλέσβιχ-Χόλσταϊν-Σόντερμπουργκ-Γκλύξμπουργκ. Το 1931 διαδέχθηκε τον τελευταίο απόγονο του πρεσβύτερου κλάδου του Σλέσβιχ-Χόλσταϊν-Σόντερμπουργκ, Αλβέρτο, δούκα του Σλέσβιχ-Χόλσταϊν και αρχηγό του Οίκου του Όλντενμπουργκ, που ήταν άγαμος. Ο Αλβέρτος ήταν εξάδελφος της συζύγου του.

Το 1934 απεβίωσε σε ηλικία 78 ετών στο Πρίμκεναου της Σιλεσίας (νυν Πσέμκουφ της Πολωνίας), που τότε ανήκε στη Γερμανία.

Οικογένεια
Νυμφεύτηκε το 1885 την Καρολίνα Ματθίλδη, κόρη του Φρειδερίκου Η΄, δούκα του Σλέσβιχ-Χόλσταϊν και είχε τέκνα:
 Βικτώρια Αδελαΐδα 1885-1970, παντρεύτηκε τον Κάρολο Εδουάρδο των Βέττιν, δούκα της Σαξονίας-Κόμπουργκ & Γκότα. Γιος τους ήταν ο:
 Φρειδερίκος Ιωσίας, πρίγκιπας της Σαξονίας-Κόμπουργκ & Γκότα.
 Αλεξάνδρα Βικτώρια 1887-1957, παντρεύτηκε πρώτα τον Αύγουστο-Γουλιέλμο των Χοεντσόλερν, πρίγκιπα της Πρωσίας και μετά τον Άρνολτ Ρύμαν.
 Ελένη Αδελαΐδα 1888-1962, παντρεύτηκε τον δεύτερο εξάδελφό της Χάραλντ, πρίγκιπα της Δανίας (γιο του Φρειδερίκου Η΄ της Δανίας).
 Αδελαΐδα 1889-1964, παντρεύτηκε τον Φρειδερίκο, πρίγκιπα του Ζολμς-Μπάρουτ. Η κόρη τους:
 Ρόζα 1925-2008, παντρεύτηκε τον Νέβιλ Λιούις, ζωγράφο από τη Νότιο Αφρική.
 Γουλιέλμος Φρειδερίκος 1891-1965, δούκας του Σλέσβιχ-Χόλσταϊν.
 Καρολίνα 1894-1972, παντρεύτηκε τον Χανς, κόμη του Ζολμς-Μπάρουτ. Η κόρη της:
 Βικτωρία Λουίζα 1921-2003, παντρεύτηκε τον εξάδελφό της Φρειδερίκο Ιωσία, πρίγκιπα της Σαξονίας-Κόμπουργκ & Γκότα (γιο του Καρόλου Εδουάρδου και της Βικτωρίας Αδελαΐδας).

Παραπομπές

Οίκος του Γκλύξμπουργκ
Γουλιέλμος Φρειδερίκος του Σλέσβιχ-Χόλσταϊν

Ο Γουλιέλμος Φρειδερίκος, γερμ. Wilhelm Friedrich (23 Αυγούστου 1891 - 10 Φεβρουαρίου 1965) από τον Οίκο του Γκλύξμπουργκ ήταν τιτουλάριος δούκας του Σλέσβιχ-Χόλσταϊν (1934-1965).

Βιογραφία
Ήταν ο μόνος γιος του Φρειδερίκου Φερδινάνδου, δούκα του Σλέσβιχ-Χόλσταϊν και της Καρολίνας Ματθίλδης, κόρης του Φρειδερίκου Η΄, δούκα του Σλέσβιχ-Χόλσταϊν.

Γεννήθηκε στο μέγαρο Γκρύνχολτς του Σλέσβιχ-Χόλσταϊν της Πρωσίας. Ο πατέρας του ήταν εξάδελφος του Φρειδερίκου Η΄ της Δανίας. Ο Γουλιέλμος Φρειδερίκος το 1934 διαδέχθηκε τον πατέρα του ως τιτουλάριος δούκας του Σλέσβιχ-Χόλσταϊν και ως επικεφαλής του Οίκου του Όλντενμπουργκ.

Το 1944 απεβίωσε ο πρωτότοκος γιος του Ιωάννης Αλβέρτος σε μάχη κατά τον Β΄ Παγκόσμιο Πόλεμο. Το 1965 ο Γουλιέλμος Φρειδερίκος απεβίωσε στο Κόμπουργκ της Άνω Φραγκονίας σε ηλικία 74 ετών και τον διαδέχθηκε ο τριτότοκος (δεύτερος επιζών) γιος του Πέτρος.

Οικογένεια
Νυμφεύτηκε το 1916 τη δεύτερη εξαδέλφη του Μαρία Μελίτα, κόρη του Ερνέστου Β΄, πρίγκιπα του Χοενλόε-Λάνγκενμπουργκ και είχε τέκνα:
 Ιωάννης Αλβέρτος 1917-1944, διάδοχος του Σλέσβιχ-Χόλσταϊν.
 Γουλιέλμος Αλφρέδος Φερδινάνδος 1919-1926.
 Φρειδερίκος Ερνέστος Πέτρος 1922-1980, δούκας του Σλέσβιχ-Χόλσταϊν.
 Μαρία-Αλεξάνδρα 1927-2000, παντρεύτηκε τον Ντάγκλας Μπάρτον-Μίλλερ, επιχειρηματία εστίασης.

Παραπομπές

Οίκος του Γκλύξμπουργκ
Μπελορετσένσκ

Το Μπελορετσένσκ () είναι μια πόλη στο Κράι Κρασνοντάρ στην Ρωσία, που βρίσκεται στο Ποταμό Μπελάγια, από τον οποίο πήρε και το όνομά του. Ο πληθυσμός είναι 53.892 άτομα στην απογραφή του 2010. Στην απογραφή του 2002 ήταν 54.028 άτομα και το 1989 ήταν 51.177 άτομα.

Ιστορία 
Ιδρύθηκε ως ένας οικισμός των Κοζάκων το 1862. Το καθεστώς πόλης χορηγήθηκε το 1958. Κατά τη διάρκεια της Σοβιετικής περιόδου, ένα στρατόπεδο καταναγκαστικής εργασίας βρισκόταν εδώ.

Διοικητική και δημοτική κατάσταση 
Εντός του πλαισίου των διοικητικών διαιρέσεων, το Μπελορετσένσκ εξυπηρετεί ως το διοικητικό κέντρο της Επαρχίας Μπελορετσένσκι, αν και δεν ανήκει σε αυτήν. Ως μια διοικητική διαίρεση, μαζί με το αγροτικό οκρούγκ Γιούζνι (το οποίο περιλαμβάνει τρεις αγροτικές περιοχές), ενσωματώνεται χωριστά ως Πόλη του Μπελορετσένσκ—διοικητική μονάδα με καθεστώς ίσο με αυτό των επαρχιών. Ως δημοτική διαίρεση, η πόλη του Μπελορετσένσκ είναι ενσωματωμένη στο Δημοτικό Διαμέρισμα Μπελορετσένσκι ως Αστικός Οικισμός Μπελορετσένσκογιε. Ο Αγροτικός Θύλακας Γιούζνι είναι ενσωματωμένος στο Δημοτικό Διαμέρισμα Μπελορετσένσκογιε ως Αγροτικός Οικισμός Γιουζνένσκογιε.

Παραπομπές 

Πόλεις της Ρωσίας
Ιωάννης Αλβέρτος του Σλέσβιχ-Χόλσταϊν

Ο Ιωάννης Αλβέρτος, γερμ. Hans Albrecht (12 Μαΐου 1917 - 10 Αυγούστου 1944) από τον Οίκο του Γκλύξμπουργκ ήταν διάδοχος πρίγκιπας του Σλέσβιχ-Χόλσταϊν.

Βιογραφία
Ήταν ο πρωτότοκος γιος του Γουλιέλμου Φρειδερίκου, τιτουλάριου δούκα του Σλέσβιχ-Χόλσταϊν και της Μαρίας Μελίτας, κόρης του Ερνέστου Β΄, πρίγκιπα του Χοενλόε-Λάνγκενμπουργκ.

Ο Ιωάννης Αλβέρτος Βίκτωρ Αλέξανδρος Φρειδερίκος Ερνέστος Γοδεφρείδος Αύγουστος Ερρίκος Βάλντεμαρ γεννήθηκε στο ανάκτορο Λουίζενλουντ του Σλέσβιχ. Πολέμησε κατά τον Β΄ Παγκόσμιο Πόλεμο από το 1939 ως το 1944, οπότε τραυματίστηκε κοντά στο Ζεντλίσκ της Πολωνίας και υπέκυψε στα τραύματά του. Ήταν 27 ετών και άγαμος.

Παραπομπές

Οίκος του Γκλύξμπουργκ
Πέτρος του Σλέσβιχ-Χόλσταϊν

O Πέτρος, πλήρες όνομα Φρειδερίκος Ερνέστος Πέτρος, γερμ. Friedrich Ernst Peter von Schleswig-Holstein-Sonderburg-Glücksburg (30 Απριλίου 1922 - 30 Σεπτεμβρίου 1980) από τον Οίκο του Γκλύξμπουργκ ήταν τιτουλάριος δούκας του Σλέσβιχ-Χόλσταϊν (1965-1980).

Βιογραφία
Ήταν ο τρίτος γιος του Γουλιέλμου Φρειδερίκου, τιτουλάριου δούκα του Σλέσβιχ-Χόλσταϊν και της Μαρίας Μελίτας, κόρης του Ερνέστου Β΄, πρίγκιπα του Χοενλόε-Λάνγκεμπουργκ. 

Γεννήθηκε στο ανάκτορο Λουίζενλουντ στο Εκερνφέρντε του Σλέσβιχ-Χόλσταϊν. Η μητέρα του ήταν κόρη της Αλεξάνδρας, κόρης του Αλφρέδου (γιου του Αλβέρτου και της Βικτωρίας). 

Το 1980 ο Πέτρος απεβίωσε στο Μπίνεμπεκ του Σλέσβιχ-Χόλσταϊν σε ηλικία 58 ετών.

Οικογένεια
Νυμφεύτηκε το 1947 τη Μαρία Αλίκη, κόρη του Στέφανου Αλέξανδρου Βίκτωρα, πρίγκιπα του Σάουμμπουργκ-Λίππε και είχε τέκνα:
 Μαρίτα γενν. 1948, παντρεύτηκε τον Βίλφρεντ βαρόνο του Πλότο
 Χριστόφορος γενν. 1949, τιτουλάριος δούκας του Σλέσβιχ-Χόλσταϊν
 Αλέξανδρος γενν. 1953, πρίγκιπας του Σλέσβιχ-Χόλσταϊν
 Ίνγκεμποργκ γενν. 1956, παντρεύτηκε τον Νικόλαο Μπρόσεκ

Αναφορές σε Πηγές

Οίκος του Γκλύξμπουργκ
Χριστόφορος του Σλέσβιχ-Χόλσταϊν

Ο Χριστόφορος, γερμ. Christoph (γενν. 22 Αυγούστου 1949) από τον Οίκο του Γκλύκσμπουρκ είναι τιτουλάριος δούκας του Σλέσβιχ-Χόλσταϊιν (1980 και εξής) και επικεφαλής του Οίκου του Όλντενμπουρκ.

Βιογραφία
Είναι ο πρωτότοκος γιος του Πέτρου τιτουλάριου δούκα του Σλέσβιχ-Χόλσταϊν και της Μαρίας-Αλίκης, κόρης του Στεφάνου πρίγκιπα του Σάουμπουρκ-Λίππε. Ο πατέρας του ήταν γιος της Μελίτας-Μαρίας, κόρης της Αλεξάνδρας, η οποία ήταν εγγονή της Βικτωρίας της Βρετανίας και εγγονή του Αλεξάνδρου Β΄ αυτοκράτορα της Ρωσίας.

Είναι 13ος εξ αρρενογονίας απόγονος τού Χριστιανού Γ΄ της Δανίας (16ος αι.) και 4ος απόγονος του Φρειδερίκου δούκα του Σ.Χ.Σ.Γκλύκσμπουρκ, αδελφού τού Χριστιανού Θ΄ της Δανίας. Ο τίτλος αυτός τού δούκα δημιουργήθηκε το 1825 από τον βασιλιά της Δανίας. Ο Οίκος τού Γκλύκσμπουρκ είναι κλάδος τού Οίκου τού Όλντενμπουρκ. Στον Οίκο του Γκλύκσμπουρκ ανήκουν: η Μαργαρίτα Β΄ της Δανίας, ο Χάραλντ Ε΄ της Νορβηγίας, ο Κωνσταντίνος Β΄ της Ελλάδας και ο Κάρολος διάδοχος της Βρετανίας. 

Γεννήθηκε στο κάστρο Λουίζενλουντ στο Γκύμπυ του Σλέσβιχ-Χόλσταϊν. Απέκτησε δίπλωμα ως μηχανικός Γεωργίας και υπηρέτησε ως έφεδρος στο στρατό της Γερμανίας για δύο έτη, όπου έγινε υπολοχαγός. Το 1980 διαδέχθηκε τον πατέρα του ως τιτουλάριος δούκας του Σ.Χ. και επικεφαλής του Οίκου του Όλντενμπουρκ. Ο τίτλος του δούκα αναφέρεται στα αδιαίρετα δουκάτα Σλέσβιχ & Χόλσταϊν, που όμως μετά τον Α΄ Πόλεμο του Σλέσβιχ-Χόλσταϊν (1848-51) το πρωτόκολλο του Λονδίνου του 1852 κατένειμε τα εδάφη. Έμεινε ο τίτλος, που τον κράτησαν τα τελευταία μέλη του κλάδου Σ.Χ.Σόνντερμπουρκ και όταν εξέλειπε ο κλάδος τους, τον κληρονόμησε το 1934 ο πρόπαππος του Χριστοφόρου. Επίσης αποκαλείται και δούκας του Σ.Χ.Σ.Γκλύκσμπουρκ.

Προεδρεύει του Ιδρύματος του Οίκου του, το οποίο κατέχει το κάστρο του Γκλύκσμπουρκ. Ίδρυσε τη Συμβουλευτική ομάδα Γκλύκσμπουρκ (GLC), της οποίας ηγείται. Διαμένει  στο Γκρύνχολτς, κοντά στο Σβάνσεν, όπου έχει τα αγροτικά, δασοπονικά και κτηματομεσιτικά ενδιαφέροντά του. Ως κάτοχος των ιδιοκτησιών Γκρύνχολτς και Μπήνεμπεκ είναι ένας από τους μεγαλύτερους γαιοκτήμονες του Σλέσβιχ-Χόλσταϊν. Η αδελφή του Ίνγκεμπορκ προεδρεύει του Ιδρύματος Λουίζενλουντ.

Οικογένεια
Νυμφεύτηκε το 1981 την Ελισάβετ, κόρη του Αλφρέδου πρίγκιπα του Λίππε-Βάισενφελτ και έχει τέκνα:
 Σοφία γενν. 1983, παντρεύτηκε τον Άνντερς Βάλκουιστ.
 Φρειδερίκος-Φερδινάνδος γενν. 1985, τιτουλάριος διάδοχος του Σλέσβιχ-Χόλσταϊν.
 Κωνσταντίνος γενν. 1986.
 Λεοπόλδος γενν. 1991.

Αναφορές σε Πηγές

Εξωτερικοί σύνδεσμοι
Schloss Glücksburg
The Prince of Schleswig-Holstein's company website

Οίκος του Γκλύξμπουργκ
Συκέα Φαμίλας Αιτωλοακαρνανίας

Για οικισμούς με το ίδιο όνομα δείτε το λήμμα: Συκέα και Συκιά (αποσαφήνιση)

Η Συκιά (επίσημα Συκέα) είναι ορεινός οικισμός που βρίσκεται στη Ναυπακτία του νομού Αιτωλοακαρνανίας σε υψόμετρο 510 μέτρα. Έχει πληθυσμό 15 κατοίκους, σύμφωνα με την απογραφή του 2011 και μαζί με τον Πλατανιά και τη Φαμίλα συναποτελούν την Τοπική Κοινότητα Φαμίλας που ανήκει στη Δημοτική Ενότητα Πυλλήνης του Δήμου Ναυπακτίας.

Γεωγραφία - Ιστορία 
Η Συκιά είναι κτισμένη στις βορειοανατολικές πλαγιές του βουνού Ριγάνι (ή Ορίγανον) και βρίσκεται Β - ΒΔ της Ναυπάκτου σε απόσταση 34 χλμ. επάνω στην επαρχιακή οδό Ναυπάκτου - Λουτρών Στάχτης. Αναγνωρίστηκε ως οικισμός με το όνομα Συκιά και προσαρτήθηκε στη κοινότητα Φαμήλας το 1912 ενώ το όνομά της διορθώθηκε σε Συκέα το 1940. Τη δεκαετία του 1950, μετά τις απαλλοτριώσεις των πεδινότερων και ευφορότερων εκτάσεων στον χείμαρρο Πόριαρη, πολλοί κάτοικοι του χωριού, όπως και της γειτονικής Φαμίλας, μετακινήθηκαν και έφτιαξαν σπίτια στα χωράφια τους, δημιουργόντας τους έτσι δύο νέους οικισμούς τον Πλατανιά και τον Καρκανιά. Στη Συκιά βρισκεται η καστροεκκλησιά Σωτήρω, η οποία σύμφωνα με την παράδοση κτίστηκε τον 17ο αιώνα και χρησιμοποιήθηκε από τον αρματωλό της περιοχής Θανάση Σακαρέλο ως αμυντικός προμαχώνας και κρυσφήγετο.

Εξωτερικοί σύνδεσμοι 
 Φαμίλα από το http://www.nafpaktos.gr
 Φαμίλα Ναυπακτίας: Εκδήλωση Μνήμης και Τιμής στον Αθανάσιο Σακαρέλο

Παραπομπές 

Χωριά του νομού Αιτωλοακαρνανίας
Δήμος Ναυπακτίας
Αρεφέχ Μανσουρί

Η Αρεφέχ Μανσουρί (Arefeh Mansouri) είναι Αμερικανίδα σχεδιάστρια και σχεδιάστρια κοστουμιών. Η δουλειά της εμφανίστηκε σε περιοδικά όπως τα Vogue, Elle, WWD, Marie Claire, InStyle μεταξύ άλλων. Το Mansouri είναι γνωστό για νυφικά φορέματα και έχει κερδίσει πολλά βραβεία σε αυτόν τον τομέα.

Εξωτερικοί σύνδεσμοι 
 
 
 Ενδυματολόγος Arefeh Mansouri στο Κοστούμι Σχεδιαστές Συντεχνία 

Ενδυματολόγοι
Σχεδιαστές μόδας
Νομισματική πολιτική

Η άσκηση νομισματικής πολιτικής είναι η διαδικασία με την οποία η νομισματική αρχή μιας οικονομικής περιοχής (π.χ. Ευρωπαϊκή Κεντρική Τράπεζα(ΕΚΤ), Τράπεζα της Ελλάδος) εξασφαλίζει τη διατήρηση της σταθερότητας των τιμών και της συναλλαγματικής ισοτιμίας. Επίσημοι στόχοι της αποτελούν και η οικονομική ανάπτυξη και χαμηλή ανεργία.

Σύμφωνα με την ΕΚΤ, σταθερότητα τιμών υπάρχει όταν ο ρυθμός πληθωρισμού είναι μικρότερος του 2%.

Η νομισματική πολιτική μπορεί να είναι επεκτατική ή περιοριστική. Στην επεκτατική πολιτική αυξάνεται η ποσότητα του χρήματος στην αγορά, ενθαρρύνοντας την οικονομική ανάπτυξη. Περιοριστική είναι η πολιτική που μειώνει την ποσότητα χρήματος στην αγορά.

Εργαλεία/ Τρόποι άσκησης 
Παραδοσιακά η Κεντρική Τράπεζα, έχει τρία εργαλεία εφαρμογής της νομισματικής πολιτικής:
 Πράξεις ανοικτής αγοράς
 Πάγιες διευκολύνσεις
 Ρύθμιση του ποσού των υποχρεωτικών ελάχιστων αποθεματικών
Αυτά τα μέσα άσκησης αποσκοπούν στον επηρεασμό των επιτοκίων και τη διαχείριση της ρευστότητας.

Μη παραδοσιακά, συνήθως σε κατάσταση μηδενικών επιτοκίων, χρησιμοποιούνται:
 ποσοτική χαλάρωση
 Ενδείξεις για τη μελλοντική κατεύθυνση της πολιτικής
 δημοσιονομική πολιτική, για τη δημιουργία θέσεων εργασίας

Σχετικοί Σύνδεσμοι 
 Έκθεση Νομισματικής Πολιτικής, Τράπεζα της Ελλάδος
 Επίσημη σελίδα της Ευρωπαϊκής Κεντρικής Τράπεζας
 Επίσημη σελίδα της Κεντρικής Τράπεζας της Κύπρου

Παραπομπές 

Μακροοικονομική
Χριστιανός του Ρόσενμπορκ

O Χριστιανός, δανικά Christian (22 Οκτωβρίου 1942 - 21 Μαΐου 2013) από τον Οίκο του Γκλύκσμπουρκ ήταν πρίγκιπας της Δανίας και, μετά το γάμο του, κόμης του Ρόσενμπορκ.

Βιογραφία
Ήταν ο δευτερότοκος γιος του Κνουτ πρίγκιπα της Δανίας και της Κρολίνας-Μαθίλδης, κόρης του Χάραλτ πρίγκιπα της Δανίας.

Ο Χριστιανός-Φρειδερίκος-Φραγκίσκος-Κνουτ-Χάραλτ-Κάρολος-Όλουφ-Γουσταύος-Γεώργιος-Έρικ γεννήθηκε στο ανάκτορο Σόργκενφρι του Λύνγκμπυ-Τάαρμπεκ, βόρεια της Κοπεγχάγης.

Ήταν ανιψιός του Φρειδερίκου Θ΄ και εξάδελφος της Μαργαρίτα Β΄ βασιλέων της Δανίας. Επίσης εξάδελφος της Άννας-Μαρίας και 3ος εξάδελφος του συζύγου της Κωνσταντίνου Β΄ της Ελλάδας. Ο πατέρας του ήταν διάδοχος της Δανίας και θα γινόταν και ο μεγαλύτερος αδελφός του Ίνγκολφ, τον οποίο ως άτεκνο θα διαδεχόταν ο Χριστιανός. Όμως το 1953 ο Φρειδερίκος Θ΄ τροποιποίησε την Πράξη Διαδοχής της Δανίας, επιτρέποντας και σε θήλεα τέκνα την διαδοχή, έτσι ο Κνουτ και ο Ίνγκολφ δεν βασίλευσαν, ούτε ο Χριστιανός έγινε διάδοχος.

Ο αδελφός του Ίνγκολφ είχε νυμφευτεί το 1968 χωρίς τη βασιλική συγκατάθεση, έτσι έχασε τον τίτλο του πρίγκιπα της Δανίας και έγινε κόμης του Ρόσενμπορκ. Τρία έτη μετά ο Χριστιανός επίσης νυμφεύτηκε χωρίς τη βασιλική έγκριση, έπαυσε να είναι πρίγκιπας της Δανίας και έλαβε τον τίτλο του κόμη του Ρόσενμπορκ.

Οικογένεια
Νυμφεύτηκε το 1971 μοργανατικά την Άννα-Ντόρτε Μάλτοφτ-Νήλσεν, κόρη του Βίλλυ-Έντγκαρ-Βίλχελμ Μάλτοφτ-Νήλσεν και είχε τέκνα:
 Ιωσηφίνα γενν. 1972, παντρεύτηκε τον Τόμας-Κρίστιαν Σμίτ.
 Καμίλλα γενν. 1972, παντρεύτηκε τον Μίκαελ Ροζάνες.
 Φεοντόρα γενν. 1975, παντρεύτηκε πρώτα τον Έρικ-Χερβέ-Πατρίς Πάαττε και μετά τον Μόρτεν Ρέννοβ.

Αναφορές σε πηγές
 Kongehuset – Artikel Archived 18 June 2007 at the Wayback Machine.
 Grevinde Anne Dorte af Rosenborg er død (in Danish)
 Billed-Bladet, (Interview with Count Christian of Rosenborg), 1985, Danish

Οίκος του Γκλύξμπουργκ
Πρίγκιπες της Δανίας
Χάραλντ της Δανίας

Ο Χάραλντ, δανικά Harald (8 Οκτωβρίου 1876 - 30 Μαρτίου 1949) από τον Οίκο του Γκλύκσμπουρκ ήταν πρίγκιπας της Δανίας. Έγινε αντιστράτηγος στο Δανικό στρατό.

Βιογραφία
Ήταν ο τρίτος γιος του Φρειδερίκου Η΄ της Δανίας και της Λουίζας των Μπερναντόττε, κόρης του Καρόλου ΙΕ΄ της Σουηδίας.

Ο Χάραλντ-Χριστιανός-Φρειδερίκος γεννήθηκε στο ανάκτορο Σαρλόττενλουντ στο Γκέντοφτε, βόρεια της Κοπεγχάγης. Στα 17 έτη του ξεκίνησε στρατιωτική σταδιοδρομία, κάτι σύνηθες στην εποχή του για τους πρίγκιπες. Υπηρέτησε στο Σύνταγμα της Φρουράς των Ουσσάρων. Το 1907 αγόρασε το μέγαρο Γιέγκερσμποργκους, βόρεια της Κοπεγχάγης και μετά από το γάμο του με την Ελένη των Γκλύκσμπουρκ, εγκαταστάθηκε εκεί. 

Το 1923 η αποτυχία της Αγροτικής Δανικής Τράπεζας επηρέασε την οικονομική του κατάσταση, όπως και των άλλων μελών της βασιλικής οικογένειας της Δανίας. Εγκαταστάθηκε σε μία βίλα στο βόρειο προάστειο της Κοπεγχάγης. 

Είχε προαχθεί σε υποστράτηγο, όταν το 1926 αποσύρθηκε από την ενεργό υπηρεσία. Το 1933 ο αδελφός ου Χριστιανός Ι΄ της Δανίας τον έκανε αντιστράτηγο. Κατά τον Β΄ Παγκόσμιο Πόλεμο η σύζυγός του εκφράστηκε με συμπάθεια για τους Ναζί, που είχαν καταλάβει τη Δανία. Αυτό την έκανε αντιδημοφιλή και οι γιοί της δεν της μιλούσαν. Μετά τον Πόλεμο η βασιλική οικογένεια δεν ήθελε δημοσιότητα του θέματος, έτσι αντί να δικαστεί, εξορίστηκε το 1945 από τη Δανία και τέθηκε σε κατ' οίκον περιορισμό στο κάστρο του Γκλύκσμπουρκ, στη Γερμανία. Το 1947 ο Χάραλντ ασθένησε σοβαρά και της επετράπη να επιστρέψει. Ο Χάραλντ απεβίωσε δύο έτη μετά στην Κοπεγχάγη και τάφηκε στον καθεδρικό του Ρόσκιλντε. Η σύζυγός του επέστρεψε στην εξορία της και απεβίωσε το 1962.

Του είχε απονεμηθεί η διάκριση του Τάγματος του Ελέφαντος το 1887 και ο μεγαλόστραυρος του ιππότη του Β. Τάγματος της Βικτωρίας το 1901.

Οικογένεια
Νυμφεύτηκε το 1909 τη 2η εξαδέλφη του Ελένη, κόρη του Φρειδερίκου-Φερδινάνδου δούκα του Σ.Χ.Σ.Γκλύκσμουρκ και είχε τέκνα:
 Φεοντόρα 1910-1975, παντρεύτηκε τον εξάδελφό της Χριστιανό πρίγκιπα του Σάουμπουρκ-Λίππε.
 Καρολίνα-Ματθίλδη 1912-1995, παντρεύτηκε τον εξάδελφό της Κνουτ των Γκλύκσμπουρκ πρίγκιπα της Δανίας.
 Αλεξανδρινή-Λουίζα 1914-1962, παντρεύτηκε τον Λεοπόλδο κόμη του Κάστελ-Κάστελ.
 Γκορμ 1919-1991, πρίγκιπας της Δανίας.
 Όλουφ 1923-1990. Ήταν πρίγκιπας της Δανίας, ώσπου νυμφεύτηκε μοργανατικά και έγινε κόμης του Ρόσενμπορκ.

Πρόγονοι

<center>

Αναφορά σε πηγές

Εξωτερικοί σύνδεσμοι
 Royal House of Denmark
 Ducal House of Schleswig-Holstein-Sonderburg-Glücksburg then Schleswig-Holstein

Οίκος του Γκλύξμπουργκ
Πρίγκιπες της Δανίας
Μπαντάρ Λενγκέχ

Το Μπαντάρ Λένγκεχ (, επίσης γράφεται ως Μπαντάρ-ε Λένγκεχ, Μπαντάρ-ε-Λανγκέχ και Μπαντάρ Λανγκέχ, επίσης γνωστό απλά ως Λενγκέχ, Λιντζά, ή Λιντζάχ) είναι μια πόλη λιμένας, και πρωτεύουσα της Κομητείας Μπαντάρ Λενγκέχ στην επαρχία Χορμοζγκάν στο Ιράν, στις ακτές του Περσικού Κόλπου. Το λιμάνι απέχει 280 χλμ. από το Λαρ, 192 χλμ. από το Μπαντάρ Αμπάς, και 420 χλμ. από το Μπουσέχρ. Ο καιρός στο Μπαντάρ Λενγκέχ είναι ζεστός και υγρός, χαρακτηριστικό των παράκτιων πόλεων στο νότιο Ιράν. Κατά την απογραφή του 2006 ο πληθυσμός ήταν 25,303 κάτοικοι σε 5,589 οικογένειες.

Ιστορία 
Το Λενγκέχ ήταν ένα εμπορικό κέντρο μεταξύ του Ομάν και του Ιράν για πάνω από 50 χρόνια, από το 1759 έως το 1814. Μετά το 1814, το Μπαντάρ Αμπάς έπαιξε σημαντικό ρόλο στο περιφερειακό εμπόριο.

Κλίμα 
Το Μπαντάρ Λενγκέχ έχει καυτό ερημικό κλίμα (τύπος BWh της κλιματικής ταξινόμησης Κέππεν), με ζεστά καλοκαίρια και ήπιους χειμώνες. Η βροχόπτωση είναι πολύ χαμηλή, και ως επί το πλείστον πέφτει από τον Δεκέμβριο έως τον Μάρτιο.

Δείτε επίσης 
 Αλ Κασίμι
 Κουκχέρντ
 Μπαστάκ
 Μπαντάρ Αμπάς
 Μορμπάγκ
 Μαγκόχ

Παραπομπές

Περαιτέρω ανάγνωση 
 . الكوخردى ، محمد ، بن يوسف، (كُوخِرد حَاضِرَة اِسلامِيةَ عَلي ضِفافِ نَهر مِهران) الطبعة الثالثة ،دبى: سنة 199۷ للميلاد Mohammed Kookherdi (1997) Kookherd, an Islamic civil at Mehran river, third edition: Dubai 
 . کامله،القاسمی، بنت شیخ عبدالله، (تاریخ لنجة)  مکتبة دبي للتوزیع، الامارات: الطبعة الثانية عام ۱۹۹۳ للمیلاد
 . الوحیدی الخنجی، حسین بن علی بن احمد،  "تاریخ لنجه" ، الطبعة الثانية دبی: دار الأمة للنشر والتوزیع، ۱۹۸۸ للمیلاد
 . اطلس گیتاشناسی استانهای ایران [Ιρανικός Άτλαντας Γκιτασενασί Οστανχάι] (Επαρχιακός Άτλαντας Γκιτασενασί του Ιράν)
Πόλεις του Ιράν
Λάουρα Νατάλια Εσκιβέλ

Η Λάουρα Νατάλια Εσκιβέλ (Laura Natalia Esquivel, 18 Μαΐου 1994) γνωστή απλά ως Λάουρα Εσκιβέλ, είναι Αργεντίνα ηθοποιός & τραγουδίστρια, γνωστή παγκοσμίως μέσα από το ρόλο της ως Πάττυ στη σειρά Patty: Η πιο όμορφη ιστορία.

Αργεντινοί ηθοποιοί
Τσέλσι Μάνινγκ

Η Τσέλσι Μάνινγκ (Chelsea Elizabeth Manning), (γεννημένη ως Μπράντλεϊ Έντουαρντ Μάνινγκ στις 17 Δεκεμβρίου του 1987) 
υπήρξε Μάρτυρας δημοσίου συμφέροντος, όταν κατά τη διάρκεια της θητείας της στο πόλεμο του Ιράκ, διέρρευσε μέσω της  πλατφόρμας  WikiLeaks, περίπου 700.000 απόρρητα έγγραφα του αμερικανικού στρατού. Για την ενέργειά της συνελήφθη, δικάστηκε και καταδικάστηκε σε 35 χρόνια κάθειρξη, ποινή την οποία δεν εξέτισε λόγω της απονομής χάριτος που έλαβε από τον πρόεδρο Ομπάμα, το 2017. 

Το 2013 προχώρησε σε επέμβαση επαναπροσδιορισμού φύλου και άλλαξε το όνομά του σε Τσέλσι Μάνινγκ.

Παραπομπές 

Αμερικανοί πληροφοριοδότες
ΛΟΑΤ πρόσωπα από τις ΗΠΑ
Τρανς και τρανσέξουαλ γυναίκες
Γκορμ της Δανίας

Ο Γκορμ, δανικά Gorm (24 Φεβρουαρίου 1919 - 26 Δεκεμβρίου 1991) από τον Οίκο του Γκλύκσμπουρκ ήταν πρίγκιπας της Δανίας.

Βιογραφία
Ήταν ο πρωτότοκος γιος του Χάραλντ πρίγκιπα της Δανίας και της Ελένης-Αδελαΐδας, κόρης του Φρειδερίκου-Φερδινάνδου δούκα του Σλέσβιχ-Χόλσταϊν. Ο Χάραλντ ήταν νεότερος αδελφός του Χριστιανού Ι΄ της Δανίας και του Χάακον Ζ΄ της Νορβηγίας.
 
Ο Γκορμ-Χριστιανός-Φρειδερίκος-Χανς-Χάραλτ γεννήθηκε στο μέγαρο Γιέγκερσμποργους (νυν Σέφφεργκορντεν), βόρεια της Κοπεγχάγης. Είχε το όνομα του πρώτου ιστρικά βεβαιωμένου βασιλιά της Δανίας Γκορμ των Κνύτλινγκα του 10ου αι. Νεότερος αδελφός του ήταν ο Όλουφ. Οι δύο τους ήταν εξάδελφοι του Φρειδερίκου Θ΄ της Δανίας και του Όλαφ Ε΄ της Νορβηγίας. Έγινε αξιωματικός του Β. Ναυτικού της Δανίας.

Το 1991 απεβίωσε στην Κοπεγχάγη σε ηλικία 72 ετών, άγαμος.

Αναφορά σε πηγές
 Miroslav Marek:House of Oldenburg, descedants of Christian IX of Denmark

Οίκος του Γκλύξμπουργκ
Πρίγκιπες της Δανίας
Γουσταύος της Δανίας

Ο Γουσταύος, δανικά Gustav (4 Μαρτίου 1887 - 5 Οκτωβρίου 1944) από τον Οίκο του Γκλύξμπουρκ ήταν πρίγκιπας της Δανίας.

Βιογραφία
Ήταν ο τέταρτος γιος του Φρειδερίκου Η΄ της Δανίας και της Λουίζας των Μπεραντόττε, κόρης του Καρόλου ΙΕ΄ της Σουηδίας. Ο πατέρας του ήταν μεγαλύτερος αδελφός του Γεωργίου Α΄ της Ελλάδας και του Βάλντεμαρ πρίγκιπα της Δανίας.

Ο Χριστιανός-Φρειδερίκος-Γουλιέλμος-Βάλντεμαρ-Γουσταύος γεννήθηκε στο ανάκτορο Σαρλόττενλουντ της Κοπαγχάγης. Μεγαλύτερα αδέλφια του ήταν ο Χριστιανός Ι΄ της Δανίας, ο Χάακον Ζ΄ της Νορβηγίας και ο Χάραλντ πρίγκιπας της Δανίας.

Το 1935 ήταν ένας από τους κουμπάρους στον γάμο του Αλεξάνδρου, γιου του Χριστιανού-Φρειδερίκου φον Σάλμπουρκ υποδιοικητή της Β. Φρουράς Σωματοφυλάκων της Δανίας. Οι άλλοι κουμπάροι ήταν η εξαδέλφη του Όλγα Αλεξάνδροβνα (κόρη του Αλεξάνδρου Γ΄) και ο σύζυγός της Νικολάι Κουλικόβσκυ συνταγματάρχης.

Το 1944 ο Γουσταύος απεβίωσε στο ανάκτορο Έγκελουντ της Κοπενχάγης σε ηλικία 57 ετών, άγαμος και τάφηκε στον καθεδρικό του Ρόσκιλντε.

Πρόγονοι

<center>

Αναφορές σε Πηγές
 Miroslav Marek: House of Oldenburg, descendants of Christian IX of Denmark

Οίκος του Γκλύξμπουργκ
Πρίγκιπες της Δανίας
Βάλντεμαρ της Δανίας

Ο Βάλντεμαρ, δανικά Valdemar (27 Οκτωβρίου 1858 - 14 Ιανουαρίου 1939) από τον Οίκο του Γκλύκσμπουρκ ήταν πρίγκιπας της Δανίας. Υπηρέτησε στο ναυτικό και έγινε ναύαρχος της Δανίας.

Βιογραφία
Ήταν ο τρίτος γιος του Χριστιανού Θ΄ της Δανίας και της Λουίζας, κόρης του Γουλιέλμου πρίγκιπα της Έσσης-Κάσσελ. Γεννήθηκε στο ανάκτορο Μπέρνστορφ του Γκέντλοφε, βόρεια της Κοπεγχάγης και βαπτίσθηκε στις 21 Δεκεμβρίου 1858.

Τον Μάρτιο του 1863 ταξίδεψε μαζί με τους γονείς του στο Λονδίνο για το γάμο της αδελφής του Αλεξάνδρας με τον Εδουάρδο Ζ΄ των Βέττιν γιο του Αλβέρτου πρίγκιπα της Σαξονίας-Κόμπουργκ & Γκότα και της Βικτωρίας της Βρετανίας. Τον Νοέμβριο του ίδιου έτους ο πατέρας του διαδέχθηκε τον Φρειδερίκο Ζ΄ της Δανίας.

Ο Βάλντεμαρ μορφώθηκε από παιδαγωγούς. Το 1874 συνόδευσε τον πατέρα του στην Ισλανδία για τις εορτές της Χιλιετίας από την εκεί εγκατάσταση. Το ίδιο έτος έλαβε την επιβεβαίωση του μέλους της Εκκλησίας. Όπως ήταν συνήθεια την εποχή εκείνη για τους πρίγκιπες, ξεκίνησε στρατιωτική σταδιοδρομία σε Ναυτικό Κολλέγιο. Το 1879 ήταν ανθυποπλοίαρχος και το επόμενο έτος υποπλοίαρχος· συμμετείχε σε ναυτικές εξερευνήσεις. Από το 1883 ζούσε στο ανάκτορο Μπέρνστορφ κοντά στην Κοπεγχάγη. Όταν ήταν ναύαρχος ήλθε ο ανιψιός του Γεώργιος πρίγκιπας της Ελλάδας και εγγράφτηκε στο Ναυτικό της Δανίας. Ο Βαλτεμάρ τον είχε υπό την εποπτεία του και ο Γεώργιος τον εκτιμούσε ως πατέρα του.

Είχε μακρά Ναυτική σταδιοδρομία. Του προσφέρθηκε ο θρόνος από τη Βουλγαρία και μετά από τη Νορβηγία, αλλά η διεθνής πίεση τον ανάγκασαν να τους αρνηθεί. Το 1856 ιδρύθηκε η Ένωση Θαλασσινών και ο Βαλτεμάρ έγινε ο πρώτος πρόεδρός της. Το 1939 απεβίωσε στο Κίτρινο ανάκτορο της Κοπεγχάγης και τάφηκε στον καθεδρικό του Ρόσκιλντε. Είχε τιμηθεί με τον μεγαλόσταυρο του Λουτρού το 1901 από τον Εδουάρδο Ζ΄ της Βρετανίας και με τον μεγαλόσταυρο του Τάγματος του Πύργου & του Ξίφους από την Πορτογαλία.

Οικογένεια
Νυμφεύτηκε το 1885 τη Μαρία της Ορλεάνης, κόρη του Ροβέρτου δούκα του Σαρτρ (εγγονού του Λουδοβίκου-Φιλίππου της Γαλλίας). Τον γάμο πρότεινε ο Φίλιππος κόμης του Παρισιού (αδελφός του Ροβέρτου) και η τελετή έγινε στο μέγαρό του, στον πύργο του Ε. Παραβρέθηκαν πολλοί στον γάμο. Ο Βάλντεμαρ ήταν Λουθηρανός, ενώ η Μαρία ήταν Καθολική· κατά τον γάμο τους συμφώνησαν οι γιοί να γίνουν Λουθηρανοί και οι κόρες να ακολουθήσουν την Καθολική πίστη. Είχαν τέκνα:
 Άαγκε 1887-1940, μετά τον μοργανατικό γάμο του έγινε κόμης του Ρόσενμπορκ.
 Άξελ 1888-1964, πρίγκιπας της Δανίας.
 Έρικ 1890-1950, μετά τον μοργανατικό γάμο του έγινε κόμης του Ρόσενμπορκ.
 Βίγκο 1893-1970, μετά τον μοργανατικό γάμο του έγινε κόμης του Ρόσενμπορκ.
 Μαργαρίτα 1895-1992, παντρεύτηκε τον Ρενέ πρίγκιπα των Βουρβόνων-Πάρμας. Η κόρη τους:
 Άννα, παντρεύτηκε τον Μιχαήλ της Ρουμανίας.

Πρόγονοι

Παραπομπές

Εξωτερικοί σύνδεσμοι
 Prince Valdemar at the website of the Royal Danish Collection at Amalienborg Palace.

Οίκος του Γκλύξμπουργκ
Πρίγκιπες της Δανίας
Άξελ της Δανίας

Ο Άξελ, δανικά Axel (12 Αυγούστου 1888 - 14 Ιουλίου 1964) από τον Οίκο του Γκλύκσμπουρκ ήταν πρίγκιπας της Δανίας.

Βιογραφία
Ήταν ο δευτερότοκος γιος του Βάλντεμαρ πρίγκιπα και ναυάρχου της Δανίας (αδελφού του Γεωργίου Α΄ της Ελλάδας) και της Μαρίας των Βουρβόνων-Ορλεάνης, κόρης του Ροβέρτου δούκα του Σαρτρ. Ήταν εξάδελφος του Χριστιανού Ι΄ της Δανίας, του Χάακον Ζ΄ της Νορβηγίας, του Κωνσταντίνου Α΄ της Ελλάδας, του Γεωργίου Ε΄ της Βρετανίας, του Νικολάου Β΄ αυτοκράτορα της Ρωσίας, κά.

Ήταν δημοφιλής προστάτης του αθλητισμού: ήταν εξέχων μέλος της Διεθνούς Ολυμπιακής Επιτροπής (IOC) και πρώτο τιμητικό μέλος της. Επίσης ασχολήθηκε με τον ακτιβισμό και ήταν στέλεχος επιχείρησης. Ήταν αξιωματικός του Δανικού Ναυτικού. Τα τρία αδέλφια του είχαν κάνει μοργανατικούς γάμους και από πρίγκιπες της Δανίας υποβιβάστηκαν σε κόμητες του Ρόσενμπουρκ.

Το 1964 απεβίωσε στην Κοπεγχάγη σε ηλικία 76 ετών.

Οικογένεια
Νυμφεύτηκε το 1919 τη Μαργαρίτα των Μπερναντόττε, κόρη του Καρόλου δούκα του Βέστεργκέτλαντ και είχε τέκνα:
 Γεώργιος-Βάλντεμαρ 1920-1986, πρίγκιπας της Δανίας. 
 Φλέμμινγκ-Βάλντεμαρ 1922-2002, μετά τον μοργανατικό γάμο του έγινε κόμης του Ρόσενμπορκ.

Εξωτερικοί σύνδεσμοι
 Prince Axel's obituary in the Olympic Review, 1964. 

Οίκος του Γκλύξμπουργκ

Πρίγκιπες της Δανίας
Vittel

Η Vittel είναι μια γαλλική μάρκα εμφιαλωμένου νερού που ιδρύθηκε το 1854. Από το 1992 ανήκει στην Nestlé.

Η Vittel ήταν ο προμηθευτής νερού για το Μαραθώνιο του Λονδίνου για δέκατη συνεχή χρονιά το 2008. Είναι, επίσης, χορηγός του ποδηλατικού γύρου της Γαλλίας

Παραπομπές σημειώσεις

Εξωτερικοί σύνδεσμοι
vittel.com

Πόσιμο νερό
Αναψυκτικά